Des Seefoatimperium vo Srijvijaya hod aus maerare Fiaschtntima bstaundn und de Sailendra won ane davo. Duach Hozadn mid de Nochboan sans owa oiwei machtiga wuan. Des Imperium hod a daun den Südn vo Indochina kontroiliad und mid Kina (Tang und Song Dynastin) Haundlsvaträg ogschlossn. Se hom de Campa uma 800 bsiagt und a Chenla is eana Vasall wuan. Da de Sailendra Südindochina beheascht hom is a eileichtand, das an eanan Hof af Java a junge kambotschanische Odlige ghoid hom. Ob zua Schulung oda a ois Geisln, vamuatli Boads. Und zu de Buam hod a da Jayavarama ghead.